Vermiste Ier in SA gevind | Maroela Media
Vermiste Ier in SA gevind
Foto: Verskaf deur SACCW
Stanley Currie (66), die man van Noord-Ierland wat vermis geraak het nadat hy 'n week gelede na Suid-Afrika gekom het om 'n vrou te ontmoet met wie hy blykbaar twee jaar lank op die internet gesels het, is Maandag opgespoor.
Currie is in Edenvale in Johannesburg gevind. Volgens mediaberigte is hy effens gedisoriënteerd, maar ongedeerd.
Mark Currie, Stanley se seun, het die blye nuus op Facebook bevestig. "Pa is gevind. Dankie vir al die [inligting] deel en hulp. [Daar is tans] geen ander inligting nie behalwe dat hy by 'n mediese sentrum is besig om behandel te word," het Mark geskryf.
IOL berig Steven King van die organisasie SA Community Crime Watch sê Stanley is aangetref waar hy onder 'n boom gerus het. "Hy het in die koelte gerus. Hy is duidelik nie gewoond aan ons weerstoestande nie," het King gesê. Stanley het glo gesê hy het verdwaal op pad terug na sy woonplek in Johannesburg.
Maroela Media het vroeër berig Stanley, afkomstig van die dorp Cookstown, het op Sondag 30 Desember 'n vlug van Dublin, Ierland, na Johannesburg met 'n eenrigtingkaartjie gehaal. Sy broer, Richard, het vroeër gesê hy en die res van die familie kon Stanley sedertdien nie opspoor nie aangesien sy selfoon afgeskakel is. 'n Soektog na hom is daarna van stapel gestuur.
Dit is nie duidelik of Stanley nou na Ierland sal terugkeer nie.
In die nuus Stanley Currie
Video: Ondersoek geëis ná maatskaplike verslae in veld gevind word
Gelukkig bietjie goeie nuus vir 'n verandering! Baie bly hy is gevind, kan nie dink hoe bekommerd sy familie moes gewees het nie.
Die arme man is 'gescam' deur die gewetenloses wat skuil tussen ons. Die hoop geld wat hy by hom gehad het, is seker LANKAL weg….mense wat eensaam of depresief is, moet nie eens op sosiale media toegelaat word nie, want hulle is ideale teikens vir 'scammers'….
Ja nee ons warm weer in SA is nie vir Ierlanders nie! Hulle sal hom vinnig onder n aircon moet kry! Gelukkig veilig en nie n lyk soos gewoontlik nie.
as julle net weet hoeveel ou manne will geld stuur met moneygram na vroue in Afrika, en hulle raak vreeslik boos as on vir hulle se hulle mag nie… as een vrou vra vir 50 usd en sy fool 50 ou manne, dan hoef sy nie te werk nie , en hull wys die FB fotos van die jonge dames….en dan raak hulle skoon op hol oor die vroue en dink nie met hul brein nie…. en ja meeste is afgetreede ou mans